joelniklaus/EU_Wikipedias huggingface dataset:
Solar Impulse

Solar Impulse – Šveicarijoje gaminamas ilgų distancijų orlaivis, varomas Saulės energija. Šio privataus projekto tikslas – pirmą kartą istorijoje apskristi Žemės rutulį naudojant tik Saulės energiją.

Pirmasis šio projekto orlaivis „Solar Impulse 1“ debiutavo 2009 m. gruodžio 3 d. Vėliau orlaivis buvo sėkmingas išbandytas Šveicarijoje, Ispanijoje, Maroke bei kelionėse tarp jų, taip pat 2013 m. JAV.

2014 m. pirmą savo skrydį atliko antrasis projekto orlaivis „Solar Impulse 2“. 2015 m. kovą jis pradėjo pagrindinę projekto stadiją – kelionę aplink Žemės rutulį. Jis startavo iš Abu Dabio ir čia turėjo grįžto po penkių mėnesių kelionės. Tai turėjo įvykti per 12 etapų.

2015 m. liepos 3 d. orlaivis atliko kelionę iš Janponijos į Havajus, tačiau čia patyrė baterijos pažeidimus. Jiems sutvarkyti prireikė kelių mėnesių. 2016 m. vasarį numatyta pradėti naujus bandymus, o kelionę aplink Žemę orlaivis turėtų pratęsti 2016 m. balandį.

Orlaivio charakteristikos 
 Įgula – 1
 Ilgis – 22,4 m
 Sparnų plotis – 71,9 m
 Aukštis – 6,37 m
 Svoris – 2 300 kg
 Pakilimo greitis – 20 mazgų (36 km/val)
 Variklis – elektrinis variklis, varomas Saulės baterijomis ir 4 ličio jonų baterijos po 41 kWh
 Propeleriai – 4
 Variklių galingumas – 17,4 AG
 Didžiausias greitis 77 mazgai (140 km/val)
 Kruizo greitis – 49 mazgai (90 km/val)
 Kruizo aukštis 27 900 pėdų (8500 m)
 Didžiausias galimas aukštis 39 000 pėdų (12 000 m)

Nuorodos 
 Projekto svetainė

Šaltiniai 

Saulės energetika
Eksperimentiniai orlaiviai
Šveicarijos transportas
Ulug Chemo kožunas

Ulug Chemo kožunas (, ) – administracinis rajonas Rusijoje, Tuvos vidurinėje dalyje. Administracinis centras – Šagonaras.

Geografija 

Kožunas šiaurėje turi ribą su Krasnojarsko kraštu. Teritorija išsidėsčiusi daugiausia Tuvos dubumoje, šiaurinė pusė kalnuota. Teka Jenisiejus (Ulug Chemas), susitvenkęs į Sajanų-Šušenskojės tvenkinį. Stūkso šventasis Chajyrkano kalnas.

Ūkis 

Verčiamasi gyvulininkyste, žemės ūkiu.

Gyvenvietės 

Kožunas yra padalintas į 8 kaimo gyvenvietes (sumonus) ir 1 miestą (Šagonaras):

 Aryg Uzu
 Aryskanas
 Išti Chemas
 Iji Talas
 Chajyrkanas
 Torgalygas
 Čodura
 Eilig Chemas

Tuvos kožunai
Todžos kožunas

Todžos kožunas (, ) – administracinis rajonas Rusijoje, Tuvos šiaurės rytinėje dalyje. Administracinis centras – Tora Chemas.

Tai didžiausias ir rečiausiai apgyvendintas respublikos kožunas.

Geografija 

Kožunas šiaurėje turi ribą su Krasnojarsko kraštu ir Irkutsko sritimi, rytuose – su Buriatija. Teritorija išsidėsčiusi daugiausia Rytų Sajane ir Vakarų Sajane. Tarp jų įsiterpusi Todžos dubuma. Svarbiausia upė – Bij Chemas (su intakais – Cham Syra, Systyg Chemu, Tora Chemu, Ulug O, Kiži Chemu). Telkšo Todžos, Nojon Cholio ežerai. Įsteigtas Azaso draustinis. Būdinga taiga, kalnuose – tundros, akmenynai.

Ūkis 

Verčiamasi miškininkyste, medžiokle, elnininkyste. Kasamas auksas (Systyg Cheme), polimetalų rūda (Kyzyl Taštyge).

Gyvenvietės 

Didesniąją kožuno gyventojų dalį (44 %) sudaro tuviai-todžinai – atskira tuvių grupė, besiverčianti elnininkyste. Taip pat yra kitų tuvių (33 %), rusų (20 %), buriatų.

Kožunas yra padalintas į 6 kaimo gyvenvietes (sumonus):

 Adyr Kežigas
 Ijus
 Systyg Chemas
 Tora Chemas
 Čazylaras
 Yrbanas

Tuvos kožunai
Respublikinė Vilniaus universitetinė ligoninė

Respublikinė Vilniaus universitetinė ligoninė – viena didžiausių Vilniaus ligoninių. Yra Lazdynų mikrorajone, Šiltnamių g. 29.

Istorija 

Naujos ligoninės statybos vakarinėje Vilniaus dalyje prasidėjo 1989 m., įstaiga atidaryta 1991 m. spalio 12 d. ir vadinosi „Vilniaus greitosios pagalbos universitetinė ligoninė“.

2003 m. panaikinus Šv. Jokūbo ligoninę, jos neurochirurgijos, traumatologijos ir reanimacijos skyriai perkelti į šią įstaigą.

Ligoninę perėmus Sveikatos apsaugos ministerijai 2011 m., buvo pakeistas pavadinimas į Respublikinę Vilniaus universitetinę ligoninę. 2018 m. prie ligoninės prijungta sanatorija „Pušyno kelias“, kuri pertvarkyta į reabilitacijos centrą „Pušyno kelias“.

Struktūra 

 I Chirurgijos skyrius
 II Chirurgijos skyrius
 Krūtinės chirurgijos skyrius
 Ginekologijos skyrius
 Urologijos skyrius
 Kraujagyslių chirurgijos skyrius
 I ir II Neurologijos su smegenų kraujotakos sutrikimais skyrius
 Neurochirurgijos skyrius
 Akių ligų skyrius
 Ausų, nosies, gerklės ligų skyrius
 Traumatologijos skyrius
 Terminių traumų skyrius
 Ortopedijos skyrius
 Dienos chirurgijos, artroskopinės chirurgijos ir sporto medicinos skyrius
 Plastinės ir rekonstrukcinės chirurgijos skyrius
 I ir II Reanimacijos ir intensyviosios terapijos skyriai
 Operacinis anesteziologijos skyrius
 Ūmių apsinuodijimų skyrius
 Terapijos skyrius
 Psichosomatinių susirgimų skyrius
 Skubiosios pagalbos skyrius
 Planinės pagalbos skyrius
 Laboratorijos tarnyba
 Radiologijos tarnyba
 Chirurginių instrumentinių tyrimų skyrius
 Fizinės medicinos ir reabilitacijos skyrius

Direktoriai 

 Leonardas Streikus – 1989–2013 m.
 Algimantas Pamerneckas – 2013–2018 m.
 Jelena Kutkauskienė – nuo 2019 m.

Šaltiniai

Nuorodos 

Interneto svetainė

Vilniaus ligoninės
Lazdynai
Nacionalinė Bolonijos pinakoteka

Nacionalinė Bolonijos pinakoteka (it. Pinacoteca Nazionale di Bologna) – meno galerija Bolonijos mieste, turinti nacionalinės Italijos statusą. Adresas: Via delle Belle Arti, 56.

Galerijoje yra reikšminga Bolonijos dailės mokyklos bei kitų Italijos mokyklų menininkų darbų kolekcija. Muziejus įsikūręs buvusioje Bolonijos jėzuitų kolegijoje. Kolekcijos pagrindą sudaro Napoleono okupacijos metu konfiskuoti Bolonijos ir aplinkinio regiono religinių bendruomenių ir bažnyčių dailės darbai. Daugiausiai galerijoje eksponuojami Bolonijos dailininkų kūriniai pradedant Francesco Filippini, Vitale da Bologna (XIV a.), baigiant Gaetano Gandolfi (XVIII a.). Kapitaliniais kūriniais reprezentuoti XVII a. garsiausi Bolonijos dailininkai: Anibalė Karačis, Gvidas Renis, Domenikinas, Gverčinas ir kiti. Yra garsių kitų Italijos dailininkų kūrinių, tarp jų Rafaelio „Šv Secilijos ekstazė“, Džoto, Parmidžanino ir Frančesko del Kosos kūriniai. Galerija pažymėtina tuo, kad žiūrovas gali iš arti apžiūrėti absoliučią daugumą eksponatų, jie neuždengti stiklu.

Galerijos eksponatai

Nuorodos 

Oficiali svetainė (italų k.)

Bolonija
Italijos pinakotekos
Benno Becker

Benno Becker (1860 m. balandžio 3 d. Klaipėdoje – 1938 m. rugsėjo 5 d. Miunchene) – Vokietijos žydų kilmės dailininkas.

Biografija 

Gimė 1860 m. balandžio 3 d. Klaipėdoje. Tapė peizažus Rytų Prūsijoje, pietų Vokietijoje ir Toskanoje. Buvo vienas iš dailininkų asociacijos Miuncheno secesijos įkūrėjų. Iš savo paveikslų buvo užsidirbęs tiek pinigų, kad pasamdė architektą Paul Ludwig Troost pastatyti jam vilą Miunchene (Maria-Theresia-Straße 26). Mirė 1938 m. rugsėjo 5 d., palaidotas Berlyno–Vaisenzė žydų kapinėse. 1938 m. po dailininko mirties jo vilą pasisavino nacių nusikaltėlis Martin Bormann, 1969 m. vila nugriauta.

Literatūra 
 Deutscher Wirtschaftsverlag, AG (Hg.): Reichshandbuch der Deutschen Gesellschaft, Band 1, Berlin, 1931

Nuorodos 
 Biografija I (vok.)
 Biografija II (vok.)

Mažosios Lietuvos asmenybės
Vokietijos dailininkai
Kulautuvos tuberkuliozės ligoninė

Kulautuvos tuberkuliozės ligoninė – buvusi gydymo įstaiga, kurioje buvo gydomos tuberkuliozės ligos. Veikė 1946–2004 m. Kauno rajone, Kulautuvoje, Akacijų al. 18, pušyne prie Nemuno kranto.

Istorija 

1931 m. įkurtas Kulautuvos kurortas. Po II pasaulinio karo, pagausėjus sergančių tuberkulioze, 1946 m. vietoje poilsio namų įkurta tuberkuliozės sanatorija. į ją atvykdavo gydytis ligoniai iš visos buvusios Tarybų Sąjungos.

1955 m. buvusi plaučių tuberkuliozės sanatorija reorganizuota į ekstrapulmoninės tuberkuliozės sanatoriją. 1959 m. pastatytas klubo-valgyklos pastatas. 1967 m. iškilo naujas gydomasis korpusas su 140 lovų. Tuo metu sanatorijoje gydėsi 500 sergančių, pradėta gydyti ginekologinius ir urologinius ligonius. Sanatorijoje dirbo 270 darbuotojų. Įstaigai priklausė 11 veikiančių korpusų.

1987 m. sanatorijoje gydėsi 350 ligonių.

1990 m. įsteigtas diagnostikos skyrius, kuriame vykdomi inkstų, genitalijų, akių, limfmazgių tuberkuliozės tyrimai. Skyriuje buvo reikalinga medicinos diagnostikos aparatūra, tokia kaip echoskopas, kurį padovanojo Kanados lietuvių bendruomenė, modernus japoniškas cistoskopas, leidę gerinti diferencinę diagnostiką.

1999 m. sanatorija reorganizuota į ligoninę. 2000 m. atkeltas iš Kauno Romainių ligoninės kaulų tuberkuliozės skyrius.

Ligoninėje veikė du skyriai. Pirmajame skyriuje buvo diagnozuojama ir gydoma inkstų ir akių tuberkuliozė, antrajame – gydoma kaulų sąnarių, moterų genitalijų ir inkstų lėtinė tuberkuliozė. Gaivus pušyno oras, graži gamta suteikė pacientams teigiamų emocijų ir padėjo gydymui ir poilsiui.

2004 m. tuberkuliozės ligoninė reorganizuota, prijungiant ją prie Kauno medicinos universiteto klinikų. 2005 m. pradėta užsitęsusi Kulautuvos reabilitacijos ligoninės rekonstrukcija.

Rekonstruojamuose buvusios tuberkuliozės ligoninės pastatuose įsikūrė Kauno klinikų Kardiologijos ir neurologijos reabilitacijos klinika.  Įstaigoje teikiama reabilitacija dviejų profilių ligoniams: sergantiesiems širdies ir kraujagyslių ligomis (po miokardo infarkto, širdies šuntavimo, vožtuvų, periferinių kraujagyslių operacijų) ir nervų sistemos ligomis (po galvos smegenų insultų, smegenų, stuburo operacijų, nugaros traumų, sergantiesiems išsėtine skleroze, Parkinsono liga).
Įstaigoje maždaug 100 darbo vietų.

Šaltiniai

Nuorodos 

 Internetinė svetainė 

Lietuvos ligoninės
Kulautuva
Henrichas Manizeris

Henrichas Manizeris (1847 m. Klaipėdoje – 1925 m. Leningrade) – dailininkas.

Biografija 

Gimė 1847 m. Klaipėdoje, mokėsi Maskvos tapybos, skulptūros ir architektūros mokykloje. 1872-1877 m. studijavo Sankt Peterburgo dailės akademijoje. Tapė įvairaus žanro kūrinius, tai ir Biblijos scenos, portretai, buitis ir mūšių scenos. Už kai kuriuos paveikslus apdovanotas medaliais. Taip pat užsiėmė graviravimu ir straipsnių apie meną rašymu. Sankt Peterburgo dailės akademijoje dirbo tapybos ir piešimo mokytoju. Dailininko paveikslai saugomi valstybiniame Rusijos muziejuje, Čeliabinsko srities paveikslų galerijoje bei privačiose kolekcijose. Mirė 1925 m. Leningrade. Su žmona turėjo 8 vaikus, sūnus Matvejus Manizeris tapo garsiu skulptoriumi, o Henrichas Manizeris etnografu.

Nuorodos

 Darbai I
 Darbai II 
 Darbai III
 Darbai IV

Literatūra

 Новый полный биографический словарь русских художников / Э. Г. Коновалов. М. Эксмо, 2008 г.

Mažosios Lietuvos asmenybės
Rusijos tapytojai
Alytaus apskrities S. Kudirkos ligoninė

Alytaus apskrities Stasio Kudirkos ligoninė – didžiausia gydymo įstaiga Pietų Lietuvoje. Ligoninėje dirba visų pagrindinių specialybių gydytojai bei teikiama didžioji dalis visų reikiamų apskrities gyventojams planinės bei skubios pagalbos paslaugų. Įsikūrusi Ligoninės g. 12, Alytuje.

Viešoji įstaiga įregistruota 1997 m., jos darbuotojų skaičius - 941, gydytojų skaičius - 207 (iš jų 3 medicinos mokslų daktarai). Ligoninės direktorius Artūras Vasiliauskas.

Istorija  

Pirmoji Alytuje ligoninė įsteigta per Pirmąjį pasaulinį karą kovai su šiltine. 1917 m. ligoninė įkurdinta vadinamose Pontonų kareivinėse Pirmajame Alytuje.

1918 m. spalio mėn. įsteigiama lietuviška miesto, valsčiaus ir apskrities administracija ir kartu atidaroma Alytaus apskrities ligoninė (įsikūrusi tose pačiose Pontonų kareivinėse). Gydymo įstaigai kareivinėse paskirta keletas medinių pastatų. Čia buvo apgyvendintas ligoninės personalas ir įkurti šie skyriai: užkrečiamųjų ligų , chirurgijos, odos ir veneros ligų, raštinė, virtuvė. 1920 m. ligoninėje nuolat dirbo 2 gydytojai: ligoninės vedėjas ir chirurgas, keturios gailestingosios seserys, akušerė.

1935–1939 m. pastatyta nauja ligoninė kairiakrantėje Alytaus pusėje, verslininko Šmulės Beiralo sklype. Projekto autorius Stasys Taškūnas. Chirurgijos skyriaus vedėjas Stasys Kudirka paskirtas apskrities ligoninės direktoriumi.

1940 m. prasidėjo Alytaus apskrities sveikatos apsaugos perorganizavimas pagal sovietinį modelį: pertvarkytas stacionarinių ir ambulatorinių įstaigų tinklas, jų darbo tvarka, sudarytas gydymo įstaigų, turinčių teisę išdavinėti nedarbingumo lapelius, sąrašas. Karo metais gydytojai buvo išblaškyti. Pokario metais ligoninėje kurį laiką dirbo 6 gydytojai, tarp jų ir S. Kudirka.

1969 m. pastatyta 100 lovų Centrinės ligoninės akušerinis-ginekologinis korpusas, 1970 m. – ūkinis pastatas. 1972 m. ligoninės senasis korpusas sujungtas su nauju 217 lovų gydomuoju-diagnostiniu korpusu. 1985 m. pastatytas 260 lovų gydomasis - diagnostinis korpusas, 1988 m. - maisto blokas.

1989 m. Alytaus rajono centrinei ligoninei suteiktas jai 1939-1942 ir 1945-1963 m. vadovavusio gydytojo Stasio Kudirkos vardas. 1997 m. įregistruota Viešoji įstaiga Alytaus apskrities S. Kudirkos ligoninė, įsteigiant:
 Alytaus suaugusiųjų polikliniką;
 Alytaus vaikų polikliniką;
 Alytaus tuberkuliozės ligoninę.

Medicinos padaliniai  

 Akušerijos ginekologijos skyrius
 Reanimacijos, intensyviosios terapijos skyrius
 Anestezijų ir operacinių skyrius
 Chirurgijos skyrius
 Ortopedijos traumatologijos skyrius
 Dienos chirurgijos centras
 Vaikų ligų skyrius
 Neurologijos skyrius
 Kardiologijos skyrius
 Vidaus ligų 1-asis  skyrius
 Vidaus ligų 2-asis skyrius
 Dienos psichiatrijos stacionaras
 Diagnostikos skyrius
 Patologijos skyrius
 Fizinės medicinos ir reabilitacijos skyrius
 Slaugos ir palaikomojo gydymo skyrius
 Priėmimo - skubiosios pagalbos skyrius
 Konsultacijų poliklinika
 Klinikinė diagnostinė laboratorija
 Infekcijų kontrolės skyrius

Nuorodos 

 Oficiali svetainė
 Alytaus apskrities ligoninės ir personalo reitingai (pincetas.lt)

Lietuvos ligoninės
Alytus
Noel Gallagher

Noel Thomas David Gallagher (g. 1967 m. gegužės 29 d.) – britų muzikantas, dainininkas ir dainų autorius. Geriausiai žinomas, kaip grupės „Oasis“ įkūrėjas ir jos gitaristas, vienas pagrindinių vokalistų ir pagrindinis dainų autorius. Gallagher užaugo Burnage, Machaster, kur pradėjo mokytis gitaros būdamas trylikos. Po keleto darboviečių statybose, 1988 jis įsidarbino vietinės Manchester’io grupės Inspiral Carpets turų pagalbininku ir techniku. Turo su Inspiral Carpets metu jis sužinojo, kad jo brolis Liam Gallagher sukūrė savo grupę The Rain, kuri vėliau buvo pervadinta į Oasis. Po to kai Gallagher grįžo į Britaniją jis buvo pakviestas prisijungti prie Oasis kaip dainų autorius ir gitaristas.

Oasis debiutinis albumas „Definately Maybe“ (1994) pažymėjo grupės kelią į šlovę kaip britpop judėjimo dalį. Oasis antrasis albumas „(What’s the Story) Morning Glory?“ (1995) pasiekė albumų TOP sąrašus daugelyje šalių, o jų trečiasis studijinis albumas „Be Here Now“ (1997) tapo greičiausiai parduodamu albumu Junginės Karalystės įrašų istorijoje. Vėliau sumenkus britpop populiarumui du vėlesni Oasis albumai nesugebėjo prikelti žanro. Vis dėlto, „Don’t Believe the Truth“ (2005) ir „Dig Out Your Soul“ (2008) buvo laikomi vienais sėkmingiausių per daugiau nei dešimtmetį ir vėl buvo itin sėkmingi. 2009 m. rugpjūčio 28 d. dėl ginčo su Liam’u prasidėjusio Paryžiuje, Noel Gallagher pranešė paliekantis Oasis ir 2009 m. spalio 23 d. patvirtino apie ketinimą pradėti solo karjerą. Nuo tada jis tęsia karjerą kaip grupės „Noel Gallagher's High Flying Birds“ lyderis. Su šia grupe atlikėjas yra išleidęs du solinius albumus, iš kurių naujausiasis, „Chasing Yesterday“, buvo išleistas 2015 m. vasarį.

Diskografija 
 2011: Noel Gallagher’s High Flying Birds
 2015: Chasing Yesterday

Nuorodos 
 

Anglijos muzikai
Anglijos roko atlikėjai
Gediminas Skvarnavičius

Gediminas Skvarnavičius (1933 m. gegužės 15 d. Kaune - 2019 m. rugpjūčio 17 d. Vilniuje) – lietuvių kino dokumentininkas, vienas žymiausių laikotarpio filmų kūrėjų.

Filmografija 
 „Džokonda IV aukšte“ (1977)
 „Ko ašaroja Medėja“ (1979)
 „Būkit sveiki, ufonautai“ (1979)
 „Kiek kainuoja svaras mandagumo, don Migeli de Servantesai“ (1980)
 „Geležinės kaukės galas“ (1984)
 „Duobė“ (1987)
 „Vinis“ (1987)
 „Viešumas“ (1988)
 „Tarp lygių lygūs ir laisvi“ (1988)

Šaltiniai
Michael Wohlfahrt

Michael Wohlfahrt (1687 m. Klaipėdoje – 1741 m. Ephratoje, Pensilvanija) – dvasininkas.

Biografija 

Gimė 1687 m. Klaipėdoje, tačiau emigravo į Šiaurės Ameriką. 1725 m. buvo pakrikštytas Ephratos bendruomenės vadovo Conrad Beissel. 1732 m. pasivadino Brother Agonius ir kartu su Conrad Beissel vadovavo šiai nedidelei religinei bendruomenei, kurią sudarė iš vokiškų žemių atvykę imigrantai. Mirė 1741 m. Ephratoje.

Nuorodos

 Biografija (ang.)
 Ephratos vienuolyno tinklalapis (ang.)

Mažosios Lietuvos asmenybės
Dvasininkai
JAV asmenybės
David Wilkins

David Wilkins (1685 m. Klaipėdoje – 1745 m. Hadlėjuje, Safolkas) – orientalistas, dvasininkas, vertėjas.

Biografija 

Gimė 1685 m. Klaipėdoje, kaip David Wilke arba Wilkius. Prieš apsigyvendamas Anglijoje, lankėsi Berlyne, Romoje, Vienoje, Paryžiuje, Amsterdame. Nuo 1715 m., padedamas dvasininko William Wake, dirbo Lambetų rūmų bibliotekoje. 1719 m. tapo dvasininku Bokingo miestelyje Esekse, vėliau dirbo Kenterberio katedroje. 1724 m. tapo arabistikos profesoriumi Kembridžo universitete bei Safolko arkidiakonu. Be arabų kalbos, mokėjo hebrajų, koptų, armėnų. Mirė 1745 m. Hadlėjuje. 

1716 m. išvertė Naująjį testamentą iš koptų į lotynų kalbą ir atspausdino 500 egzempliorių, ši knyga įrašyta į Gineso rekordų knygą, kaip ilgiausiai buvusi parduodama knyga, nes paskutinis egzempliorius nupirktas tik 1907 metais.

Nuorodos

 Biografija (angl.)
 Ephratos vienuolyno tinklalapis (angl.)
 Slowest selling book

Mažosios Lietuvos asmenybės
Jungtinės Karalystės vertėjai
Semitologai
Dvasininkai
Noel Gallagher's High Flying Birds

Noel Gallagher’s High Flying Birds – britų roko grupė iš Mančesterio, susiformavusi 2011 m. Grupėje tėra vienas oficialus narys – gitaristas ir vokalistas Noel Gallagher, todėl grupė laikoma jo soliniu projektu. Šią grupę jis pradėjo po to, kai išsiskirstė jo ankstesnioji grupė „Oasis“. Iš viso atlikėjas šiuo vardu yra išledęs du solinius albumus, iš kurių naujausiasis, „Chasing Yesterday“, buvo išleistas 2015 m. vasarį ir pasiekė pirmąją vietą Jungtinėje Karalystėje.

Grupės nariai 
 Noel Gallagher – vokalas, gitara, bosinė gitara (2010–dabar)
Koncertinė grupė
 Mike Rowe – klavišiniai (2010–dabar)
 Jeremy Stacey – būgnai (2010–dabar)
 Tim Smith – gitara, papildomi vokalai (2011–dabar)
 Russell Pritchard – bosinė gitara, papildomi vokalai, gitara (2011–dabar)

Diskografija 
 Noel Gallagher’s High Flying Birds (2011)
 Chasing Yesterday (2015)

Nuorodos 
 

Anglijos roko atlikėjai
Chasing Yesterday

Chasing Yesterday – antrasis studijinis britų roko grupės „Noel Gallagher's High Flying Birds“ albumas, išleistas 2015 m. vasario 25 d. Visą albumą parašė ir prodiusavo muzikantas Noel Gallagher. Paskutinėje dainoje, „Ballad of the Mighty I“, groja grupės „The Smiths“ gitaristas Johnny Marr. Albumas susilaukė teigiamų kritikų įvertinimų ir debiutavo pirmoje vietoje Jungtinėje Karalystėje bei Airijoje.

Dainų sąrašas 

2015 albumai
Piece by Piece

Piece by Piece – septintasis studijinis amerikiečių atlikėjos Kelly Clarkson albumas, išleistas 2015 m. vasario 27 d. Tai – pirmasis jos albumas, kuriame skamba tik originalios dainos nuo 2011 m. išleisto „Stronger“, taip pat paskutinis, išleistas galiojant kontraktui, suteiktam 2002 m., atlikėjai laimėjus konkursą „American Idol“. Albumas skiriasi nuo akstesniųjų atlikėjos darbų, kadangi jame vietoj įprasto poproko skambesio skamba elektroninė šokių muzika bei pop stiliaus dainos. Albumas susilaukė teigiamų kritikų įvertinimų ir debiutavo pirmoje „Billboard 200“ topo vietoje.

2016 m. „Grammy“ apdovanojimuose „Piece by Piece“ buvo nominuotas geriausio vokalinio pop albumo nominacijoje, o singlas „Heartbeat Song“ – geriausio solinio pop atlikimo.

Dainų sąrašas 

2015 albumai
SteamOS

SteamOS – Debian Linux pagrindu paremta operacinė sistema, kuriama „Valve“ korporacijos kaip pagrindinė Steam Machine žaidimų konsolių sistema. Pirmoji operacinės sistemos versija buvo išleista 2013 m. gruodžio 13 d., pradėjus Steam Machine konsolių galutinių naudotojų beta testavimą.

Savybės 
SteamOS projektuota specialiai kompiuterinių žaidimų žaidimui. Naudotojai turės galimybę transliuoti žaidimų vaizdą iš savo Windows ar Mac kompiuterių į kompiuterius su SteamOS sistema, kuri pasižymės tokiomis pat šeimos dalijimosi funkcijomis ir apribojimais kaip Steam. Operacinė sistema yra atviro kodo, todėl kiekvienas gali remtis šiuo kodu kurdamas nuosavą versiją arba pritaikyti jau esamą išeitinį kodą.

Kadangi SteamOS skirta žaisti žaidimus, ji neturi daugelio įdiegtų funkcijų, išskyrus interneto naršymą ir žaidimų žaidimą. Pavyzdžiui, joje nėra failų tvarkyklės ar paveikslėlių peržiūros. Tačiau naudotojai turi galimybę prisijungti prie GNOME darbastalio aplinkos ir atlikti tokias užduotis, kaip, pvz., įdiegti programinę įrangą. Nors šiuo metu operacinė sistema nepalaiko vaizdo transliavimo funkcijos, „Valve“ derasi su tokiomis bendrovėmis kaip „Spotify“ ir „Netflix“, siekdama įtraukti jų naudojamas funkcijas į SteamOS. OS iš prigimties palaiko „Nvidia“, „Intel“ ir „AMD“ grafikos procesorius.

„Valve“ pareiškė planuojantys įdiegti palaikymą filmų, televizijos peržiūrai ir muzikos perklausai iki išleidžiant naudojimui skirtą SteamOS versiją.

Sistemos reikalavimai 
Dabartiniai SteamOS sistemos aparatinės įrangos reikalavimai:

 Intel arba AMD 64 bitų procesorius
 4 GB (ar daugiau) RAM
 500 GB ar daugiau vietos standžiajame diske
 NVIDIA, Intel arba AMD vaizdo plokštė (Radeon 8500 arba naujesnė)
 USB prievadas sistemos įdiegimui
 UEFI pradinė paleistis sistemos įdiegimui

Išnašos

Nuorodos 
 Oficiali svetainė

Linux platinamieji paketai
Laisvosios operacinės sistemos
2015 m. Australijos Grand Prix

2015 m. Australijos Grand Prix – pirmosios 2015 m. Formulės 1 sezono lenktynės. Jos vyko kovo 13-15 dienomis Albert Park trasoje. Tai buvo 20 kartas, kuomet šioje trasoje rengiamas Australijos Grand Prix.

Dvi savaites prieš lenktynes buvo pranešta, kad dėl patirtos avarijos bandymuose šias lenktynes praleis ispanas Fernando Alonso. McLaren ekipoje jį pakeitė danas Kevin Magnussen.

Lenktynėse iš viso startavo tik 15 lenktynininkų – trasoje nepasirodė abu Manor lenktynininkai, dėl fizinių nugaros skausmų negalėjo startuoti V. Bottas, o D. Kvyat ir K. Magnussen nestartavo dėl technikos gedimo.

Kvalifikacija 

Pastabos:
 Marussia F1 komanda nedalyvavo kvalifikaciniuose važiavimuose ir nedalyvavo lenktynėse.

Lenktynės 

Pastabos:
  – Valtteri Bottas dėl po kvalifikacijos iškilusių nugaros skausmų nestartavo lenktynėse.

Čempionato įskaitos po lenktynių 

Lenktynininkų įskaita

Komandų įskaita

 Pastaba: Įrašyti tik 5 geriausi rezultatai.

Šaltiniai 

Formulės 1 Grand Prix
2015 sporte
Rasa Adomaitienė

Rasa Adomaitienė (g. 1973 m. sausio 28 d. Vilniuje) – lietuvių ekonomistė, diplomatė, buvusi  Lietuvos ambasadorė Airijoje (nuo 2014 m. liepos mėn. iki 2017 m. rugpjūčio mėn.).

Biografija 
1995 m. baigė verslo administravimo ir vadybos studijas Vilniaus universiteto Ekonomikos fakultete, 1997 m. čia įgijo tarptautinio verslo ir ekonomikos magistro laipsnį.

1998 m. pradėjo darbą užsienio reikalų ministerijos Tarptautinių ekonominių organizacijų skyriuje. 2001–2004 m. buvo Lietuvos nuolatinės misijos Jungtinių Tautų skyriaus Ženevoje pirmoji sekretorė.

2004 m. paskirta URM Ekonomikos departamento Užsienio prekybos politikos skyriaus vedėja, 2005 m. – 133-iojo komiteto skyriaus, 2009 m. – Išorinių ekonominių santykių departamento Prekybos politikos skyriaus vedėja. 2010–2011 m. buvo URM Ekonominio saugumo politikos departamento direktoriaus pavaduotoja, o vėliau – Išorinių ekonominių santykių departamento direktorė.

2014 m. liepos 24 d. R.Adomaitienė paskirta Lietuvos Respublikos ambasadorė Airijoje. Iš ambasadoriaus pareigų atšaukta nuo 2017 m. rugpjūčio 16 d. 
2017 m. spalio viduryje R. Adomaitienė vairavo neblaivi, jai buvo nustatytas sunkus girtumas (2.65 promilės alkoholio) ir tais pačiais metais paliko diplomatinę tarnybą.

Šaltiniai 

|-

Lietuvos ekonomistai
Lietuvos diplomatai
Lietuvos ambasadoriai Airijoje
Monika Kuszyńska

Monika Kuszyńska (g. 1980 m. sausio 14 d. Lodzėje) – lenkų dainininkė ir dainų autorė. 2000–2010 metais buvo Lenkijos poproko grupės „Varius Manx“ vokalistė.

Biografija 

Scenoje Monika debiutavo 2000 metais, kai ji buvo pasirinkta naująja grupės „Varius Manx“ vokaliste, pakeisdama Kasia Stankiewicz. 2001 m. su šia grupe išleido pirmąjį albumą „Eta“. Kitais metais pasirodė antrasis albumas pavadinimu „Eno“.

2006-aisiais dainininkė M. Kuszyńska pateko į automobilio avariją, dėl kurio liko dalinai paralyžiuota.

2015 m. nacionalinio Lenkijos transliuotojo TVP sprendimu atlikėja išrinkta atstovauti šaliai 2015 m. „Eurovizijoje“. Ji konkurse atliko dainą „In The Name of Love“. Kūrinio tekstą parašė ji pati, o muziką sukūrė jos vyras Kuba Raczyński.

Diskografija

Albumai 
 2012: Ocalona

Nuorodos 

 Oficialus tinklalapis – monikakuszynska.pl

|-

Lenkijos atlikėjai
Pop atlikėjai
Lenkijos atstovai Eurovizijoje
2015 m. Eurovizijos dalyviai
Polina Gagarina

Polina Sergejevna Gagarina (; g. 1987 m. kovo 27 d. Maskvoje) – populiari Rusijos dainininkė, dainų autorė, aktorė ir modelis.

Biografija 

Polina Gagarina gimė 1987 m. kovo 27 d. Maskvoje, bet didžiąją savo vaikystės dalį mergina praleido Atėnuose, o grįžusi į Rusiją nusprendė studijuoti džiazo vokalą.

2003 metais Polina nugalėjo Rusijos Pirmojo kanalo muzikiniame projekte „Žvaigždžių fabrikas“ ir pradėjo bendradarbiauti su prodiuseriu Maksimu Fadejevu. 2005 metais atlikėja pasirašė sutartį su Igorio Krutojaus muzikos kompanija „APC Records“. Tais pačiais metais Jūrmaloje vykusiame konkurse „Naujoji banga“ užėmė trečiąją vietą. Vėliau išleido singlus „Kolybelnaya“, „Morning“, „Ya tvoya“, „Pomnyu“ ir „Ya tebya ne proshchu nikogda“. Jos debiutinis albumas „Poprosi u oblakov“ buvo išleistas 2007 metais.

2008 m. Polina kartu su Rusijos dainininke Irina Dubcova išleido singlą „Komu, zachem?“. 2010 m. kovo mėnesį pasirodė jos antrasis studijinis albumas „O sebe“. 2012 metais pradėjo dirbti su žinomu prodiuseriu Konstantinu Meladze, kuris sukūrė 2009 metais Rusijai atstovavusią dainą „Mamo“.

Atlikėja taip pat pelnė RU.TV „Metų atlikėjos“, MUZ-TV „Metų proveržio“ ir kelias „Auksinio gramofono“ apdovanojimų statulėles.

2015 m. kovo 9 d. paskelbta, kad 2015 m. „Eurovizijoje“ Rusijos garbę gins Polina Gagarina su daina „A Million Voices“ (Užėmė 2-ą vietą).

Diskografija

Albumai 
 Poprosi u oblakov (2007)
 O sebe (2010)

Singlai 
 Kolybelnaya (2005)
 Ya tvoya (2006)
 Ya tebya ne proshyu nikogda (2007)
 Lyubov' pod solntsem (2007)
 Gde to zhivet lyubov''' (2008)
 Komu, zachem? (su Irina Dubcova) (2008)
 Propadi vse (2009)
 Ya obeshyau (2010)
 Oskolki (2011)
 Spektakl' Okonchen (2012)
 Net (2012)
 Navek (2013)
 Shagai (2014)
 A Million Voices'' (2015)

Nuorodos 

 Oficialus tinklalapis – gagarina.com

Rusijos dainininkai
Pop atlikėjai
Rusijos atstovai Eurovizijoje
2015 m. Eurovizijos dalyviai‎
Kauno Šv. Jono Pauliaus II parapijos koplyčia

Kauno Šv. Jono Pauliaus II parapijos koplyčia – parapijos koplyčia Kaune, pastatyta 2015 m. Iki jos pamaldos laikinai vyko Šilainiuose esančios Jono Pauliaus II gimnazijos aktų salėje, Baltų pr. 103, ir  II–sios klinikinės ligoninės koplyčioje, Josvainių g. 2.

Istorija 

Šilainių gyvenamajame mikrorajone esančiai vienai Šv. Dvasios bažnyčiai nepajėgiant tinkamai aptarnauti tikinčiųjų poreikių ir siekiant tolygesnio maldos namų išdėstymo mieste, 2013 m. buvo įsteigta Kauno Palaimintojo Jono Pauliaus II parapija. Šiai parapijai priskirta dalis Kauno Šventosios Dvasios parapijos teritorijos ir dalis Raudondvario Šv. Kūdikėlio Jėzaus Teresės parapijos teritorijos. Ištisai arba iš dalies priklausantys naujajai parapijai gyvenamieji mikrorajonai: Giraitė, Linkuva, Maironiškiai, Milikoniai, Ramovės, Romainiai, Smėliai, Užliedžiai, Vijūkai,

Parapijos klebonas – kun. Andrius Alminas, lig tol ėjęs Kauno Palaimintojo Jurgio Matulaičio (Eigulių) parapijos vikaro ir Kauno universitetinių klinikų kapeliono pareigas. Naujajam klebonui pavesta burti gyvą parapijos bendruomenę, rūpintis maldos namų įkūrimu bei parapijos bažnyčios statyba.

2014 m. liepos mėn. pradėta vykdyti parapijos bendruomenės namų – koplyčios statyba. Statinio plotas – 253 m²., projektą paruošė arch. Algimantas Kančas. Nuomojamos patalpos iš Jono Pauliaus II gimnazijos netenkino bendruomenės poreikių, be to, aktų sale galima naudotis tik sekmadieniais, nevykdant didesnių kultūrinių ir dvasinių projektų. 2014 m. rugsėjo mėn. pakloti koplyčios pamatai. 2015 m. kovo mėn. įvyko pirmosios šv. mišios Verbų sekmadienį naujojoje koplyčioje.

2017 m. liepos 5 d. prie parapijos koplyčios buvo įkasta būsimos bažnyčios bei monumento „Pašaukti laisvei“ kapsulė. Bažnyčios statybą planuojama užbaigti 2022 m.

Šaltiniai

Nuorodos 

 Kauno Šv. Jono Pauliaus II parapijos svetainė

Kauno koplyčios
Užusalių sentikių cerkvė

Užusalių sentikių cerkvė – maža sentikių cerkvė Užusaliuose, veikianti vaikų darželio patalpose. Cerkvė be varpinės, neturi kryžių, bokštų. Įsikūrusi labai panašiame į gyvenamąjį namą pastate, netoli Užusalių stačiatikių Šv. Aleksandro Neviškio cerkvės. Abipus įėjimo į cerkvę yra įsikūrę gyventi žmonės.

Lietuvos sentikių cerkvės
Jonavos rajono bažnyčios
Magūnai (Visaginas)

Magūnai – kaimas Visagino savivaldybėje, šalia kelio , 4 km nuo Visagino. Telkšo Gulbinis. Senosiose kapinėse stovi Magūnų koplyčia.

Istorija 
Iki 1918 metų priklausė Rusijos Imperijai.

Magūnų kaimas – viena seniausių Visagino apylinkių vietovių, istorijos šaltiniuose žinoma kaip Breslaujos pavieto gyvenvietė. XVII a. pradžioje čia vyko teismo procesas, jame už raganavimą buvo nuteisti myriop keli vietos gyventojai. Kapinaitės siejamos su Gūrių (Kalnėnų) dvarininko Butlerio vardu – 1833 m. jis čia palaidojo savo mažametį sūnų ir virš jo kapo pastatė koplytėlę. Dvaro savininkai vėliau čia nebelaidojo, matyt, turėjo kitur savo giminės laidojimo vietą. Butleriams išvykus, dvare apsigyveno vokiečių kilmės Engelhardų giminė. Magūnų kapinaitėse buvo laidojami magūniečiai, senu papročiu jose vis dar statė medinius kryželius. Seniausias akmeninis kryžius pastatytas jau sunykus Gūrio dvarui – jis datuojamas 1891 m.

Nuo 1995 m. priklauso Visagino savivaldybei.

Gyventojai

Šaltiniai 

Visagino savivaldybės gyvenvietės
Robin Thicke

Robin Charles Thicke (g. 1977 m. kovo 10 d.) – amerikiečių ir kanadiečių kilmės dainininkas ir dainų autorius. Per savo karjerą atlikėjas yra dirbęs su daugybe kitų garsių atlikėjų, tokių kaip Christina Aguilera, Nicki Minaj, Pharrell Williams, Usher, bei daugybe kitų. Su savo solinėmis dainomis išgarsėjo 2013 m., išleidęs singlą „Blurred Lines“. Šiuo metu yra išleidęs septynis albumus, iš kurių naujausiasis, „Paula“, buvo išleistas 2014 m. liepą. Dėl skyrybų su žmona Paula Patton, atlikėjas 2014 m. nusprendė padaryti pertrauką nuo muzikinės karjeros.

Diskografija 
 A Beautiful World (2003)
 The Evolution of Robin Thicke (2006)
 Something Else (2008)
 Sex Therapy: The Session (2009)
 Love After War (2011)
 Blurred Lines (2013)
 Paula (2014)

Nuorodos 
 
 

JAV atlikėjai
Blurred Lines

Blurred Lines – šeštasis studijinis amerikiečių atlikėjo Robin Thicke albumas, išleistas 2013 m. liepos 12 d. Albume kartu dainas atlieka tokie atlikėjai, kaip T.I., Pharrell Williams, Kendrick Lamar, bei kiti. Pirmasis singlas, „Blurred Lines“, tapo itin populiariu visame pasaulyje ir tapo pirmuoju atlikėjo singlu, pasiekusiu pirmąją vietą „Billboard Hot 100“ tope. Nors pats albumas ir susilaukė skirtingų kritikų įvertinimų, tačiau jis debiutavo pirmoje vietoje „Billboard 200“ bei Jungtinės Karalystės albumų topuose.

Dainų sąrašas 

2013 albumai
Stars Dance

Stars Dance – debiutinis studijinis amerikiečių atlikėjos Selena Gomez albumas, išleistas 2013 m. liepos 23 d. Tai – pirmasis atlikėjos solinis albumas, kadangi anksčiau išleisti albumai buvo kartu su grupe „Selena Gomez & the Scene“. Šiame albume itin ryškūs EDM, dubstep, techno bei disco elementai, o pati Gomez teigė, jog didelę įtaką muzikai turėjo Britney Spears bei Skrillex. Dainose daugiausia dainuojama apie meilę. Albumas susilaukė skirtingų kritikų įvertinimų – vieni gyrė Gomez brandesnes dainas bei jų žodžius, tačiau kiti kritikavo dėl vienodų elektroninių dainų. Tačiau albumui tai nesutrukdė debiutuoti pirmoje „Billboard 200“ topo vietoje. Tai buvo pirmasis atlikėjos albumas, pasiekęs pirmąją vietą.

Dainų sąrašas 

2013 albumai
Debiutiniai albumai
Vingio parko šaltinis

Vingio parko šaltinis – hidrogeologinis kraštovaizdžio objektas, esantis Vingio parke, netoli Vingio parko liepų alėjos, miškingame Neries šlaite.

Šis šaltinis kaip gamtos paveldo objektas saugomas nuo 1996 m. gegužės 29 d. Vilniaus miesto savivaldybės Tarybos sprendimu.

Nuorodos 

 Saugomų teritorijų valstybės kadastras

Šaltiniai 

Vilniaus saugomos teritorijos
Vilniaus šaltiniai
Šv. Roko ligoninė

Šv. Roko ligoninė – slaugos ir palaikomojo gydymo ligoninė Vilniuje. Teikia slaugos ir ilgalaikio gydymo, suaugusiųjų stacionarios paliatyviosios pagalbos paslaugas.

Istorija 

2013 m. Vilniaus universitetinė slaugos ir ilgalaikio gydymo ligoninė sujungta su Sapiegos ligonine ir bendra įstaiga pervadinta į Šv. Roko ligoninę.

2013–2015 m. rekonstruota buvusi Antakalnio vaikų poliklinika, kurios patalpose įsikurė naujoji ligoninė. Įrengtas liftas su brailio rašto žymeniu, įrengta koplyčia, daugiau nei 80 palatų ir 240 lovų.

Direktoriai 
 Robertas Prokurotas – nuo 2013 m.

Šaltiniai

Nuorodos 
 Oficiali svetainė
Vilniaus ligoninės
Kardiolita

Kardiolita –  privati chirurginio ir terapinio gydymo ligoninė ir poliklinika, esanti Vilniuje, Laisvės pr. 64A.

Istorija 
1998 m. Vilniuje buvo įkurtas Širdies chirurgijos centras. 2011 m. centras tapo privačia ligonine ir poliklinika „Kardiolita“.

2013 m. įstaiga tapo pirmąja tarptautiniu standartu sertifikuota privačia klinika Baltijos šalyse..

2015 m. pavadinimas pakeistas į „Kardiolitos“ klinikas. 2017 m. susijungta su Kaune esančiomis „Bendrosios medicinos praktika“ klinikomis ir Šiauliuose esančia Svalbono klinika.

Direktoriai 

 Vitas Mačiulis – 1996–2003 m.
 Semionas Finkelšteinas – 2003–2008 m.
 Darius Jonutis – 2008–2017 m.
 Andrius Kostogiz – nuo 2017 m.

Šaltiniai

Nuorodos 
 Oficiali svetainė

Vilniaus ligoninės
Kęstutis Tubis

Kęstutis Tubis (g. 1960 m. birželio 23 d. Šyrokij Log kaime, Sibire) – Lietuvos ir Anykščių rajono savivaldybės politinis bei visuomenės veikėjas, nuo 2015-2019 m. Anykščių rajono meras.

Biografija 
1967–1971 m. mokėsi Latavėnų aštuonmetėje mokykloje, 1971–1978 m. – Anykščių rajono Troškūnų vidurinėje mokykloje.

1978 m. dirbo Anykščių rajono „Aukštakalnio“ kolūkio (Latavėnuose) traktorininku. 1978–1980 m. atliko privalomąją karinę tarnybą sovietinėje kariuomenėje, tarnavo oro desantininkų dalinyje, buvo žvalgu. 1981 m. dirbo Panevėžio miesto vidaus reikalų skyriuje. 1981–1985 m. studijavo Gorkio (dabar – Nižnij Novgorodas, Rusija) vidaus reikalų ministerijos aukštojoje mokykloje, įgijo teisininko išsilavinimą.

Grįžęs į Lietuvą, 1985–1987 m. dirbo Panevėžio miesto vidaus reikalų skyriaus operatyviniu įgaliotiniu, 1987–1991 m. – poskyrio viršininko pavaduotoju, vėliau – viršininku. 1991–1996 m. – Panevėžio miesto policijos komisariato Kriminalinės policijos skyriaus komisaras. 1996–1997 m. – Šiaulių miesto vyriausiojo policijos komisariato Kriminalinės policijos skyriaus komisaras. 1997–1998 m. – Anykščių rajono policijos komisariato vadovas. 1999–2001 m. – Policijos departamento prie Vidaus reikalų ministerijos Kriminalinių nusikaltimų tyrimo tarnybos vyresnysis komisaras (vadovas). 2001–2003 m. – Lietuvos kriminalinės policijos biuro Nusikaltimų tyrimo tarnybos vyresnysis komisaras, pasikeitus struktūrai, 2003–2004 m. – Lietuvos kriminalinės policijos biuro Nusikaltimų tyrimo vyriausiosios valdybos viršininkas. 2004–2008 m. – Lietuvos policijos generalinio komisaro pavaduotojas. Nuo 2006 m. Troškūnų Kazio Inčiūros vidurinės mokyklos Garbės galerijos narys. 2008 m. baigė tarnybą vidaus reikalų sistemoje. 2012 m. dalyvavo Lietuvos Respublikos Seimo rinkimuose kaip Lietuvos Respublikos liberalų sąjūdžio kandidatas.

2015 m. Lietuvos savivaldybių tarybų rinkimuose, iškeltas Lietuvos Respublikos liberalų sąjūdžio, laimėjo mero rinkimus Anykščių rajone. 

2019 m. sausio 28 d. sulaikytas Specialiųjų tyrimų tarnybos (STT). Teismas skyrė nušalinimą nuo pareigų trims mėnesiams. Jam taip pat skirtos ir kardomosios priemonės – 10 tūkst. eurų užstatas, rašytinis pasižadėjimas neišvykti, draudimas bendrauti su tam tikrais asmenimis bei lankytis Anykščių rajono savivaldybės administracijos pastate.

2019 m. merų rinkimuose nesėkmingai siekė perrinkimo antrai kadencijai.

Šaltiniai 

Anykščių politikai
Anykščių merai
Lietuvos policijos generalinio komisaro pavaduotojai
Skirmantas Mockevičius

Skirmantas Mockevičius (g. 1965 m. gruodžio 18 d. Smalininkuose) – Lietuvos ir Jurbarko rajono savivaldybės politinis bei visuomenės veikėjas, nuo 2015 m. išrinktas Jurbarko rajono meru.

Biografija 

1973–1984 m. mokėsi Jurbarko rajono Smalininkų vidurinėje mokykloje. 1976–1983 m. mokėsi Jurbarko vaikų muzikos mokykloje, mokytojo Kęstučio Vasiliausko smuiko klasėje. 1984 m. įstojo į Lietuvos žemės ūkio akademijos (dabar – Aleksandro Stulginskio universitetas) Mechanizacijos fakultetą.

1984–1986 m. tarnavo sovietinėje kariuomenėje.

1991 m. baigė Lietuvos žemės ūkio akademiją, įgijo inžinieriaus mechaniko specialybę. 2000–2004 m. studijavo teisę Lietuvos teisės universiteto Teisės fakultete, buvo suteiktas teisės bakalauro kvalifikacinis laipsnis. 2004–2006 m. Mykolo Romerio universitete studijavo pagal magistrantūros studijų teisės programą (specializacija – finansų teisė), buvo suteiktas teisės magistro kvalifikacinis laipsnis.

1993–1995 m. dirbo Jurbarko rajono policijos komisariato Ekonominių nusikaltimų tyrimo grupėje. 1995–1998 m. dirbo Jurbarko rajono valstybinės mokesčių inspekcijos Mokesčių išieškojimo ir prevencijos skyriaus vedėju.

Nuo 1999 m. dirbo Tauragės apskrities valstybinės mokesčių inspekcijos Mokestinių prievolių skyriaus Jurbarko poskyrio vedėju.

Dalyvauja visuomeninėje veikloje: yra Jurbarko Antano Giedraičio-Giedriaus gimnazijos tarybos narys, griežia smuiku Jurbarko kultūros centro liaudiškoje kapeloje „Mituva“, liaudies šokių ansamblyje „Veliuonietis“.

2015 m. Lietuvos savivaldybių tarybų rinkimuose kaip nepartinis kandidatas laimėjo Jurbarko rajono mero rinkimuose.

Šaltiniai 

Jurbarko politikai
Jurbarko merai
Vytenis Tomkus

Vytenis Tomkus (g. 1980 m. kovo 1 d. Kaišiadoryse) – Lietuvos ir Kaišiadorių rajono savivaldybės politinis bei visuomenės veikėjas, nuo 2015 m. išrinktas Kaišiadorių rajono meru.

Biografija 
1988–1998 m. mokėsi Kaišiadorių 1-ojoje vidurinėje mokykloje. 1988–1994 m. lankė vaikų muzikos mokyklą.

1998 m. įstojo į Vytauto Didžiojo universiteto Tarptautinės teisės ir politikos mokslų institutą (vėliau – Politikos mokslų ir diplomatijos institutas), jį baigė 2002 m. ir įgijo viešojo administravimo bakalauro kvalifikacinį laipsnį, o Ekonomikos ir vadybos fakultete įgijo verslo administravimo gretutinės specialybės pagrindus.

1999 m. Divizijos generolo Stasio Raštikio puskarininkių mokykloje pradėjo lankyti jaunesniųjų karininkų vadų kursus (vėliau – Studentų karinio rengimo batalionas) ir 2002 m. įgijo atsargos leitenanto karinį laipsnį bei pėstininkų būrio vado kvalifikaciją.

2002 m. įstojo į Vytauto Didžiojo universiteto Teisės institutą, jame 2005 m. baigė komercinės teisės magistrantūros studijų programą ir įgijo teisės magistro kvalifikacinį laipsnį, taip pat buvo suteiktas Mičigano universiteto (JAV) Transnacionalinės teisės sertifikatas.

2006–2007 m. Vytauto Didžiojo universitete išklausė papildomus teisės vientisųjų studijų programos dalykus ir įgijo teisės magistro kvalifikacinį laipsnį.

Nuo 2009 m. pradėjo dirbti Lietuvos centrinėje kredito unijoje Kaune teisininku, nuo 2010 m. dirbo Teisės ir kredito unijų finansinės veiklos vertinimo skyriaus vadovu.

2010 m. įstojo į Tėvynės Sąjungos-Lietuvos krikščionių demokratų partiją. 2012 m. pabaigoje buvo išrinktas TS-LKD Kaišiadorių skyriaus pirmininku, o 2014 m. pabaigoje skyriaus pirmininku buvo perrinktas antrai kadencijai. 2014 m. pradžioje tapo Jaunųjų konservatorių lygos Kaišiadorių skyriaus nariu.

2015 m. Lietuvos savivaldybių tarybų rinkimuose laimėjo mero rinkimus Kaišiadorių rajone.

Žmona Miglė - biochemijos mokslų daktarė, dirba Vilniaus universitete.

Šaltiniai 

Kaišiadorių politikai
Kaišiadorių merai
Petras Pušinskas

Petras Pušinskas (g. 1961 m. spalio 26 d. Mikulčių kaime) – Lietuvos ir Skuodo rajono savivaldybės politinis bei visuomenės veikėjas, nuo 2015 m. išrinktas Skuodo rajono meru.

Biografija 

1968–1972 m. mokėsi Mikulčių pradinėje mokykloje. 1979 m. baigė Mosėdžio vidurinę mokyklą. 1979–1982 m. mokėsi Kretingos tarybiniame ūkyje-technikume augalų apsaugos agronomo specialybės. Baigė su pagyrimu.

1990 m. baigė Lietuvos žemės ūkio akademiją (dabar – Aleksandro Stulginskio universitetas) ir įgijo agronomo specialybę.

2005 m. baigė Kauno technologijos universitetą, chemijos inžinerijos specialybę ir įgijo naftos ir organinės chemijos inžinieriaus specialybės bakalauro laipsnį. 2006 m. Kauno technologijos universitete baigė pedagogikos studijas ir įgijo mokytojo kvalifikaciją.

2015 m. Lietuvos savivaldybių tarybų rinkimuose laimėjo mero rinkimus Skuodo rajone.

Šaltiniai 

Skuodo politikai
Skuodo merai
Antanas Černeckis

Antanas Černeckis (g. 1959 m. spalio 13 d. Plokščiuose) – Lietuvos ir Rietavo savivaldybės politinis bei visuomenės veikėjas.

Biografija 
Mokėsi Grūšlaukės aštuonmetėje ir Darbėnų vidurinėje mokyklose.

1978–1982 m. mokėsi Šiaulių pedagoginiame institute, įgijo fizikos ir astronomijos mokytojo specialybę.

1982–1984 m. Darbėnų vidurinės mokyklos direktoriaus pavaduotojas. 1984 m. atvyko gyventi į Rietavą ir metus dirbo Rietavo vidurinės mokyklos fizikos mokytoju. 1985–2000 m. Žadvainių pagrindinės mokyklos direktorius.

Nuo 2000 m. – Rietavo savivaldybės meras. 1990–1995 m. Plungės rajono tarybos deputatas, nuo 2000 m. – Rietavo savivaldybės narys.

1995–2003 m. – Lietuvos centro sąjungos narys. 2003–2013 m. – Liberalų ir centro sąjungos narys, Liberalų ir centro sąjungos Rietavo skyriaus pirmininkas. Nuo 2014 m. gegužės mėn. – Lietuvos Respublikos liberalų sąjūdžio Rietavo skyriaus pirmininkas.

Šaltiniai 

Rietavo politikai
Rietavo merai
Krabčicė

Krabčicė – mažas kaimelis, dalis Dolanų bendruomenės, esančios Čekijos Respublikos Nachodo rajone. Įsikūręs jis maždaug 2 km į šiaurės vakarus nuo Dolanų kaimo. 2009 m. čia buvo užregistruoti 32 adresai. 2001 m. čia pastoviai gyveno 61 žmogus. Krabčicė – tai taip pat pavadinimas vietovės, užimančios 2,059 kvadratinio kilometro plotą. Krabčicę su Dolanų kaimu jungia asfaltuotas kelias, per kurį praeina tarptautinė trasa E-67 „Paryžius–Praha–Varšuva–Minskas–Maskva“. Krabčicėje nėra parduotuvių ir mokyklų.

Netoli Krabčicės yra tokie miestai kaip Jaromeržas, Česka Skalicė, Nachodas ir Kydova Zdrujus (Lenkija).

Čekija
Valdivijos provincija

Valdivijos provincija () – viena iš dviejų Los Rioso regiono, esančio Čilės pietinėje dalyje, provincijų (kita – Ranko provincija). Administracinis centras – Valdivija.

Geografija 

Provincija ribojasi su Ranko provincija pietuose, Argentina rytuose, Kautino provincija (Araukanijos regionas) pietuose. Iš vakarų skalauja Ramusis vandenynas.

Paviršius daugiausia kalnuotas, iškilę Patagonijos Andai. Svarbiausios upės – Valdivija ir Krusesas. Telkšo Rinjihvės, Kalafkeno, Peljaifos, Neltumės, Pirihueiko, Pangipuljo ežerai. Yra Huilo Huilo gamtos draustinis, kuriame saugomi Valdivijos drėgnieji miškai ir vaizdingi kraštovaizdžiai.

Administracinis suskirstymas 

Provinciją sudaro 8 komunos:
 Koralio komuna. Centras – Koralis
 Lanko komuna. Centras – Lankas
 Los Lagoso komuna. Centras – Los Lagosas
 Marikinos komuna. Centras – San Chose de la Marikina
 Mafilio komuna. Centras – Mafilis
 Pailjako komuna. Centras – Pailjakas
 Pangipuljo komuna. Centras – Pangipuljis
 Valdivijos komuna. Centras – Valdivija

Čilės provincijos
Arauko provincija

Arauko provincija () – viena iš keturių Bio Bio regiono, esančio Čilės vidurio–pietinėje dalyje, provincijų. Administracinis centras – Lebu.

Geografija 

Provincija ribojasi su Konsepsjono provincija šiaurėje, Bio Bio provincija ir Maljeko provincija – rytuose, Kautino provincija – pietuose. Iš vakarų skalauja Ramusis vandenynas.

Rytuose iškilęs Nuhuelbutos kalnagūbris, likusi provincijos dalis kalvota. Vandenyno pakrantėje priklauso Močos sala. Telkšo nemažai ežerų, iš kurių didžiausias – Lanalhuė. Yra Nahuelbutos nacionalinis parkas.

Administracinis suskirstymas 

Provinciją sudaro 7 komunos:
 Arauko komuna. Centras – Araukas
 Kanjetės komuna. Centras – Kanjetė
 Kontulmo komuna. Centras – Kontulmas
 Kuranilahuės komuna. Centras – Kuranilahuė
 Lebu komuna. Centras – Lebu
 Los Alamoso komuna. Centras – Los Alamosas
 Tirua komuna. Centras – Tirua

Čilės provincijos
Gomes Palasijus

Gomes Palasijus () – miestas šiaurinėje Meksikoje, Durango valstijoje, Koahuilos pasienyje, prie Nasaso upės; sudaro aglomeraciją su Toreonu, Lerdu ir Matamorosu. Geležinkelio stotis. Plentai į Čihuahuą, Durangą, Monterėjų. Veikia universitetas, Gvadalupės Mergelės bažnyčia ir kt. Maisto, lengvoji pramonė.

Istorija 

Gomes Palasijus įkurtas 1883 m. Tapo svarbiu geležinkelių ir pramonės centru. Tačiau XX a. vid. daugelis įmonių persikėlė į Toreoną.

Meksikos miestai
Santarvė (Latvijos partija)

Santarvė (), oficialiai Socialdemokratų partija „Santarvė“ (Sociāldemokrātiskā Partija „Saskaņa“) – kairiųjų Latvijos partija. Įkurta 2010 m. vasario 10 d. Susivienijimą sudaro partijos Tautos Santarvės partija, Naujasis centras ir Latvijos socialdemokratų partija. Vienu metu visos šios partijos buvo rinkimų aljanso Santarvės centras narės. Šiuo metu tai didžiausia frakcija Saeimoje.

Latvijos partijos
Socialdemokratų partijos
Vaiguvos Pijaus Stulginskio koplyčia

Pijaus Stulginskio koplyčia – privati mūrinė koplyčia Vaiguvos miestelyje Kelmės rajone. Apie 100 m² ploto maldos namai stūkso atokiau nuo miestelio centro, pastatyti vietos gyventojo P. Stulginskio pastangomis nuosavame sodybiniame sklype prie gyvenamojo namo. Statinys su įspūdingų matmenų šventoriaus vartais, stogo bokšteliais su kryžiais, tradiciniu bažnytiniu interjeru, vieta vargonams dar pavadinamas bažnyčia.  

2015 m. duomenimis, P. Stulginskio bažnyčia nebuvo pašventinta.

Istorija 

Vaiguvos gyventojas P. Stulginskis (g. 1960 m.) – smulkus ūkininkas, dešimtį savo gyvenimo metų pašventęs koplyčios statybai. Iš pradžių pastatė savo 25 arų sklypo kieme nedidelę 4 m² koplytėlę. Ją buvo pašventinęs klebonas. Čia žmonės ateidavę giedoti gegužinių pamaldų. Tačiau ši koplytėlė šeimininkui pasirodžiusi per maža. Vėliau, neturėdamas statybos projekto ir specialaus išsilavinimo, pats išmūrijo didžiulį koplyčios pastatą, padarė altorių, sumeistravo kryžius ir visą kitą atributiką. Mažoji koplytėlė tapo tik prieangiu prie apsidės. Pasak paties savininko, atlikti visus šiuos darbus jam padėjo Dievas, tik koplyčioje dirbdamas po 16–18 valandų per parą pasisemdavo jėgų. Užbaigta apie 2008 m.

Nuorodos 

 Vaiguviškis statosi maldos namus (skrastas.lt)
 Pijus, kuris pastatė Dievo namus (skrastas.lt)
 Pijus pastatė bažnyčią (delfi.lt)
 Nuosava bažnyčia nuosavoje žemėje 
 P. Stulginskio koplyčia (youtube.com)

Vaiguva
Kelmės rajono koplyčios